ЖЕСТ КЪМ БИОРАЗНООБРАЗИЕТО
    22 май – Международен ден на биологичното разнообразие

2012 година – „Морско биоразнообразие”
Биологичното разнообразие обединява всички  растителни и животински видове на Земята.
Тази година на 22 май представители на 193 правителства и общности (страни-членки на Конвенцията за биологично разнообразие) ще се обърнат с призив за съхранение на биологичното разнообразие и неговото устойчиво ползване, за справедливото и безпристрастно разпределение на ползите от употребата на генетичните ресурси с цел опазване на морските видове и местообитания. Океаните представляват 71% от повърхността на Земята и са 90% от всички хабитати. Фитопланктонът произвежда 50% от кислорода на Земята. В една капка морска вода има 350 000 микроорганизми. 40% от населението на планетата живее в 100-километровата крайбрежна зона.
                                   През тази година, на 22 май отбелязахме Деня на биоразнообразието, под мотото „Морско биоразнообразие”. На  20 декември 2000 г. Общото събрание но ООН гласува 22 май за Международен ден на биологичното биоразнообразие. През февруари 1996 г. България ратифицира Конвенцията и става равноправна страна-член, като полага усилия за адекватни мерки и действия по нейните приоритети. 
По повод Международния ден на биологичното разнообразие на 22 май в Информационния център на РИОСВ се състоя тържество. Децата от група „Калинка” при ЦДГ №19 „Конче вихрогонче”, с ръководители г-жа Лиляна Спасова и г-жа Диана Христова, се представиха в народни носии, като изпълниха песента „Пусто, но лудо и младо” и танцуваха под звуците на народна музика. Под ръководството на г-жа Здравка Любомирова и г-жа Евгения Йорданова, децата от група „Снежанка” при ЦДГ №25 „Братя Грим” изпълниха танца на облачетата. Малките „Палавници” от ЦДГ №30 „Космонавт”, с ръководители г-жа Янка Лазарова, г-жа Ани Сланева и г-жа Снежана Велева, изпълниха песента „Ало, ало слънчице”.  В честването на деня на биологичното биоразнообразие се включиха и деца от клуб „Млад еколог”  към читалище „Добри Войников”, с ръководител  г-жа Веселина Дечева, а учениците от Детски танцов ансамбъл „Шуменче” от III-то Основно училище „Димитър Благоев”,  с ръководител г-н Жечко Колев, се представиха с  изпълнение на народни танци. Всички участници се насладиха на вкусна почерпка и получиха много подаръци и грамоти от РИОСВ. 

Конвенцията на ООН за биологичното разнообразие e отворена за подписване на 5 юни 1992 г. в Рио де Жанейро и влиза в сила от 29 декември 1993 г., взето е решение тази дата да бъде и Международен ден на биологичното разнообразие.
На 20 декември 2000 г. Общото събрание на ООН гласува нова дата - 22 май, за Международен ден на биологичното разнообразие, тъй като много страни-членки на Конвенцията срещат трудности при организирането и честванията на празника, поради редица други празници около 29 декември.
През февруари 1996 г. България ратифицира Конвенцията и става равноправна страна-член, като полага усилия за адекватни мерки и действия по нейните приоритети.

    В Конвенцията за биоразнообразието се определят три основни цели - опазване на биоразнообразието, устойчиво ползване на неговите ресурси и честното и равнопоставено разпределение на ползите от генетичните ресурси.

Международният ден на биоразнообразието – 22 май бе отбелязан в Шумен сред природата с походи и залесителни акции под мотото „Биологично разнообразие и гори”. 

Кампанията стартира с изготвянето на листовки и брошури по темата и разпространяването им  в детски градини, училища и клубове в град Шумен.  

Бе предоставена  информация на регионалните медии за популяризиране на Международния ден на биоразнообразието. 

Участие в телевизионни и радиопредавания.

Детски еко-спектакъл, изпълнен с тематични музика и танци, засаждане на цветя, рисунки върху асфалт и полет на гълъби-посланици на детската мечта за чист и здравословен свят, бе проведен на 13 май. В проявата се включиха и родителите с осигуряване на посадъчния материал за цветните лехи. Кметът на Община Смядово и експерти от екоинспекцията засадиха дръвчета в двора на ОДЗ „Маргаритка”, в защитени жилища Смядово, при търговския пазар на града и пред блокови пространства. Фиданките от вида „Гинкобилоба” и „Китайска метасеквоя” бяха предоставени от екоинспекцията и общинската администрация. Идеята на кампанията бе засаждането на дръвчета и цветя да се осъществява на места, където за тях да се  полагат грижи от местните стопани, като напомняне, че те трябва да бъдат специално отгледани, и като израз на грижата за околната среда.
Представители  на РИОСВ-Шумен, Община Смядово и Държавно горско стопанство – Смядово засадиха експериментални дръвчета. Новото им местообитание е в близост до природната забележителност „Скока”, община Смядово.  Дръвчетата са от вида „Кедър” и не присъстват в горския фонд на местността, въпреки че районът предлага благоприятни условия за тяхното развитие. Фиданките бяха осигурени от екоинспекцията. 

Изложба от детски рисунки бе подредена в информационния център на РИОСВ-Шумен. Техни автори са възпитаници на Обединено детско заведение „Маргаритка”, град Смядово. Красиви сувенири, изработени от отпадъчни материали, допълват експозицията. 


Организатори на инициативите са РИОСВ-Шумен, а партньори Община Смядово, Държавно горско стопанство-Смядово, учебни заведения.

Международният ден на биоразнообразието – 22 май и 2010 – Международна година на биологичното разнообразие ще бъдат отбелязани в Шумен сред природата с походи и карнавал под мотото „БИОРАЗНООБРАЗИЕТО Е ЖИВОТ”. Честването ще премине под патронажа на Общински съвет-Шумен. Средствата за реализацията му ще бъдат осигурени от местния парламент и Община Шумен. Партньори и организатори на инициативите са РИОСВ-Шумен, скаутски клуб „Мадарски конник”, вело-клуб „Илчов баир”, учебни заведения и клубове.

Кампанията ще стартира с изготвянето на листовки и брошури по темата и разпространяването им от членове на екоклуб към СОУ „П. Волов” в детски градини, училища и клубове в град Шумен.  

Ще бъде предоставена  информация на регионалните медии за популяризиране на Международния ден на биоразнообразието.

Предвидено е участие в телевизионни и радиопредавания.

На 20 май от 16,30ч. в централната зона на град Шумен ще бъде организиран Карнавал на биоразнообразието. В карнавалното шествие ще дефилират деца от детски градини и училища, както и спортни групи от възрастни. Програмата включва и музикално-танцов спектакъл с авторски костюми, свързани с темата. Празникът ще завърши с пускане на тематично изрисувани от участниците хвърчила и балони – израз на свободен дух и любов.
На 22 май от 9,30ч., гражданите на Шумен ще се включат в „НАЦИОНАЛНИЯ ЗЕЛЕН ОТКРИТ УРОК” с пешеходен и вело – поход. Участниците ще бъдат разпределени в три лъча, които ще се съберат на Шуменско плато. По време на почивките, планирани за пещера Сулумара, пещерна верига и горско училище, участниците ще изслушат беседи, съчетани с викторини и дискусии за екологичното състояние на района, видяно през погледа на „зелените патрули” от СОУ „П. Волов”. По пътя до платото всички участници в похода ще почистват природата и ще събират отпадъци. На поляната пред старата Шуменска крепост трите лъча ще се съберат и участниците ще се включат в интересни спортни състезания. Те ще могат да се насладят и на подредената сред дърветата фотоизложба с красиви природни изгледи и пейзажи.

С разнообразни  образователни инициативи Регионална инспекция по околна среда и води отбеляза Международния ден на биоразнообразието – 22 май. Пред ученици от СОУ „Й. Екз. Български”  бяха презентирани дискове, на които бе показано природното богатство на ПП „Шуменско плато” и резерватите в нашия регион, както и разнообразието на дивата природа в България. Гостите в Информационния център на екоинспекцията получиха „брошура с продължение”, изготвена от РИОСВ-Шумен, която  ще могат да допълнят със свои идеи. Бяха им предоставени  и други екологични материали по темата.  

